امام موسیٰ الکاظم

امام موسیٰ الکاظم
 Imam Musa Al-Kazim  300px|thumbnail|Shrine of al-Kazim in Kazimiyan, Baghdad
امام موسیٰ کاظمؑ، جنہاں دا پورا ناں موسیٰ بن جعفرؑ ہے، اثناعشری شیعہ اسلام دے ستویں امام ہن۔ اوہ 7 صفر 128 ہجری کوں مدینہ منورہ وچ پیدا تھئے تے 25 رجب 183 ہجری کوں بغداد وچ شہید تھئے۔ امام موسیٰ کاظمؑ کوں "کاظم" دا لقب ݙتا ڳیا، جیندا مطلب ہے "غصے کوں ضبط کرݨ والا"، کیوں جو اوہ اپݨے غصے کوں کنٹرول کرݨ وچ بہت مشہور ہن۔
پیدائش تے ابتدائی زندگی
امام موسیٰ کاظمؑ دی پیدائش مدینہ منورہ وچ تھئی۔ اوہ امام جعفر صادقؑ دے پتر ہن تے اپݨے والد دی شہادت دے بعد امامت دے منصب تے فائز تھئے۔
علم تے فضیلت
امام موسیٰ کاظمؑ بہت وݙے عالم تے فقیہ ہن۔ انہاں نے اپݨے والد امام جعفر صادقؑ توں علم حاصل کیتا تے بعد وچ خود وی علم دین دی تبلیغ کیتی۔ انہاں دے دور وچ بہت سارے طالب علم انہاں توں علم حاصل کرݨ کیتے آندے ہن۔
عبادت تے تقویٰ
امام موسیٰ کاظمؑ بہت عبادت گزار ہن۔ او راتاں کوں عبادت وچ گزارݨ دے نال نال ݙینھ وچ وی ذکر الٰہی وچ مصروف رہندے ہن۔ انہاں دی عبادت تے تقویٰ دی وجہ توں لوک انہاں کوں "عبد صالح" دے ناں نال وی یاد کریندے ہن۔
ظلم دے خلاف مزاحمت
امام موسیٰ کاظمؑ دے دور وچ عباسی خلیفہ ہارون الرشید دا دور حکومت ہئی، جیہڑا امامؑ دے اثر و رسوخ توں خوف زدہ ہئی۔ ہارون الرشید نے امامؑ کوں قید کر ݙتا تے انہاں کوں مختلف جیلاں وچ رکھا۔ قید دے دوران وی امامؑ نے اپݨے پیروکاراں کوں ہدایات ݙیندے رہے۔

شہادت
امام موسیٰ کاظمؑ کوں ہارون الرشید دے حکم تے زہر ݙے کے شہید کر ݙتا ڳیا۔ انہاں دی شہادت 25 رجب 183 ہجری کوں بغداد وچ تھئی۔ انہاں کوں کاظمین وچ دفن کیتا ڳیا، جتھاں ہݨ انہاں دا مزار مقدس ہے تے لوک زیارت کیتے آندے ہن۔

امام موسیٰ کاظمؑ دے اقوال
امام موسیٰ کاظمؑ فرمیندے ہن: "جیہڑا شخص اپݨے غصے کوں کنٹرول کریندا ہے، اللہ تعالیٰ اوں دے علاوہ باقی سب کوں کنٹرول کریندا ہے۔"
او ایہ وی فرمیندے ہن: "دنیا دے معاملات وچ اعتدال تے میانہ روی اختیار کرو، کیوں جو اعتدال توں بہتر کوئی چیز نی ۔"

ورثہ
امام موسیٰ کاظمؑ نے اپݨے پیروکاراں کوں صبر، تقویٰ تے علم دی اہمیت سکھائی۔ انہاں دی زندگی ہک نمونہ ہے جیہڑا ظلم دے خلاف صبر تے استقامت دی تعلیم ݙیندا ہے۔ انہاں دے مزار مقدس تے ہر سال ہزاراں لوک زیارت کیتے آندے ہن تے انہاں دے نقش قدم تے چلݨ دی کوشش کریندے ہن۔
امام موسیٰ کاظمؑ دی زندگی ہک عظیم درس ہے جیہڑی انسان کوں صبر، تقویٰ تے علم دی راہ تے گامزن کریندی ہے۔تحقیق، اسماعیل بھٹہ

حوالے